கேள்வி: சாலியர் பற்றி விளக்கவும்.
பதில்: சாலியர் (''Saliyar'' அல்லது ''Saliya'') எனப்படுவோர் தமிழ்நாடு, நெசவுத் தொழில் செய்து வரும் இனக்குழுக்களுள் ஒருவர் ஆவர். இவர்கள் தமிழ்நாடு சாதிகள் பட்டியல் பிற்படுத்தப்பட்டோர் பிரிவில் இடம் பெற்றுள்ளனர். இவர்கள் தமிழ்நாடு, ஆந்திரா, தெலுங்கானா, கேரளா மற்றும் கருநாடகம் ஆகிய பகுதிகளிலும் வசிக்கின்றனர்.
கேள்வி: சாலியர் - தமிழகத்தில் வாழும் பகுதிகள் என்பது என்ன?
பதில்: இவர்கள் விருதுநகர் மாவட்டம் அருப்புக்கோட்டை, ஸ்ரீவில்லிபுத்தூர், இராஜபாளையம் (நகரம்) மற்றும் அதன் சுற்றுப்பகுதிகளிலும், தேனி மாவட்டம், ஆண்டிபட்டி பகுதியிலும், அருகிலுள்ள டி. சுப்புலாபுரம் பகுதியிலும் நாகர்கோவில் வடசேரி, கன்னியாகுமரி மாவட்டம் பகுதியிலும் அதிக அளவில் வசித்து வருகின்றனர். இவர்கள் பெரும்பான்மையாக நெசவுத் தொழிலில் ஈடுபட்டுள்ளனர். மேலும் இவர்களின் இன்னொரு பிரிவு பத்மசாலியர் என்று அழைக்கப்படுகிறது. பத்மசாலியர் தங்களை ''பத்மபிராமின்'' என்று அழைக்கிறார்கள். மேலும் தமிழக சாலியர் காஞ்சிபுரம் இருந்து இடம்பெயர்ந்து வந்தவர்கள். அதற்கும் முன்பாக ஆந்திரப் பிரதேசம் வந்தவர்கள். இஸ்லாமிய படையெடுப்பின்போது தெற்கில் இடம்பெயர்ந்தனர். தற்போது தெற்கில் தஞ்சாவூர், திருச்சிராப்பள்ளி, திருவாரூர், காஞ்சிபுரம், நாகப்பட்டினம், அரியலூர், பெரம்பலூர், தர்மபுரி, திருநெல்வேலி, வடசேரி, கன்னியாகுமரி மாவட்டம், ஈரோடு பகுதிகளில் வசிக்கின்றனர். பெரும்பாலும் நெசவுத் தொழிலை முதன்மையாக மேற்கொண்டாலும், தொழில் நசிவு காரணமாக பல்வேறு தொழில்களில் ஈடுபடுகின்றனர்.
கேள்வி: சாலியர் - சிங்கள சாலியர் என்பது என்ன?
பதில்: இலங்கையிலுள்ள சிங்களவர் சாலியர் என்னும் ஒரு குலப்பிரிவினர் உள்ளனர். இவர்களின் முன்னோர்கள் தமிழகத்திலிருந்தும் கேரளாவிலிருந்தும் வந்து இலங்கையில் குடியேறியோர் ஆவர். சிங்களம் மொழியையே முதன்மொழியாகப் பேசும் இவர்கள் சிங்கள இனத்துக்குள் முழுமையாக உள்வாங்கப்பட்டுவிட்ட தமிழர்கள் ஆவர். சிங்களத்தில் இவர்களது குலத்தைச் "சலாகம" அல்லது "சாலிய" குலத்தவர் என்று அழைக்கப்படுகின்றனர்.
கேள்வி: சாலியர் - மற்ற மலையாள சாதிகளுடனான உறவு பற்றி நீங்கள் என்ன அறிந்துள்ளீர்கள்?
பதில்: கண்ணூர் உள்ள பையனூர் தெருவின் ஒரு பகுதியான அஷ்டமச்சாள் பகவதி கோயில், மீனாமிருது என்ற தனித்துவமான திருவிழாவின் பாரம்பரியத்தைக் கொண்டுள்ளது, இது கடந்த கால கடல் வர்த்தக கலாச்சாரத்துடன் தொடர்புடையது. இது கடந்த காலத்தில் இடங்கை சாதிக் குழுவைச் சேர்ந்த வளஞ்சியர் என்ற வணிக சமூகத்தைச் சேர்ந்ததாக நம்பப்பட்டது. இருப்பினும், இப்போது சாலியர்கள், இந்த சடங்கை நடத்துகிறார்கள். ஆனால் தற்போது வளஞ்சியர் மற்றும் சாலிய சமூகங்களுக்கு இடையிலான உறவு இன்னும் ஒரு ஊகமாகவே உள்ளது.[http://www.payyanur.com/meenamrithu.htm Meenamruthu Festival]
கேள்வி: சாலியர் - நேச நாயனார் பற்றி விளக்கவும்.
பதில்: கி.பி 400 முதல் 1000 வரையுள்ள ஆண்டுகளில் தமிழ்நாட்டில் வாழ்ந்திருந்த சிறந்த சிவனடியார்கள் சிலர் நாயன்மார்கள் எனப் போற்றப்படுகின்றார்கள். இந்த அறுபத்து மூன்று நாயன்மார்களில் ஒருவரான நேச நாயனார் சாலியர் ஆவார்.
கேள்வி: சாலியர் - இடங்கை மற்றும் வலங்கை பிரிவுகள் என்பது என்ன?
பதில்: வலங்கை மற்றும் இடங்கை என்பது தென்னிந்தியாவின், தமிழ் மற்றும் தெலுங்குப் பகுதிகளில் காணப்பட்ட ஒரு பழைய சமூகப் பாகுபாடாகும். மரபுவழிச் செய்திகளின்படி, சாலியர் சமூகம் வலங்கை பிரிவைச் சேர்ந்ததாகவும், அதேவேளையில் தேவாங்கர் மற்றும் கைக்கோளர் போன்ற குழுக்கள் பொதுவாக இடங்கை பிரிவைச் சேர்ந்ததாகவும் கருதப்பட்டன.